1. Ali bodo morale družbe za imenovanje revizorja poročila o trajnostnosti sklicati skupščino, čeprav imajo že sklenjeno večletno pogodbo z zakonitim revizorjem, ki pa je bil s strani skupščine imenovan le za revizijo letnega poročila?

**Da, družbe bodo morale v skladu z ZGD-1M sklicati skupščino za imenovanje revizorja, ki bo pregledal poročilo o trajnostnosti.**

**V ZGD-1M je določeno, da družbe za pregled poročila o trajnostnosti za poslovno leto 2024 ne potrebujejo imenovati revizorja na skupščini, kadar gre za istega revizorja, ki opravlja tudi pregled računovodskih izkazov. V takem primeru se lahko naredi aneks k pogodbi z revizorjem, ki ga podpiše predsednik nadzornega sveta, predlog pa poda revizijska komisija, če jo družba ima. Izjemoma se tako zgolj za poslovno leto 2024 izključi sodelovanje skupščine pri imenovanju revizorja za pregled poročila o trajnostnosti, kadar gre za revizorja, ki je bil že imenovan za pregled računovodskih izkazov.**

1. Ali mora družba pripraviti svoje poročilo o trajnostnosti, kadar je že vključena v konsolidirano poročilo o trajnostnosti obvladujoče družbe?

**V osmem odstavku 70.c člena ZGD-1 so določeni pogoji, kdaj se lahko odvisna družba izvzame iz obveznosti priprave svojega poročila o trajnostnosti. To pomeni, da odvisni družbi ni potrebno pripraviti svojega poročila o trajnostnosti, kadar izpolnjuje vse pogoje za izvzem. V zadevnem primeru pripravi konsolidirano poročilo o trajnostnosti obvladujoča družba.**